Oficiālais Vēstnesis L 226 , 10/09/2003 Lpp. 0018 - 0020



Komisijas lēmums (2003. gada 4. septembris) par būvizstrādājumu atbilstības apliecināšanas procedūru saskaņā ar Padomes Direktīvas 89/106/EEK 20. panta 2. punktu attiecībā uz konstrukciju salaidumu tapām (izziņots ar dokumenta numuru C(2003) 3159) (Dokuments attiecas uz EEZ) (2003/639/EK) EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes Direktīvu 89/106/EEK (1988. gada 21. decembris) par dalībvalstu normatīvo un administratīvo aktu tuvināšanu attiecībā uz būvizstrādājumiem [1], kas grozīta ar Direktīvu 93/68/EEK [2], un jo īpaši tās 13. panta 4. punktu, tā kā: (1) Lai apliecinātu ražojuma atbilstību, Komisijai no divām procedūrām atbilstīgi Direktīvas 89/106/EEK 13. panta 3. punktam jāizvēlas vismazāk apgrūtinošā procedūra, kas ir droša. Tas nozīmē, ka jāpieņem lēmums par to, vai attiecīgajam ražojumam vai ražojumu grupai ražotāja uzraudzībā īstenota ražošanas kontroles sistēma ir nepieciešams un pietiekams nosacījums atbilstības apliecināšanai, vai arī, ņemot vērā apsvērumus, kas attiecas uz atbilstību 13. panta 4. punktā minētajiem kritērijiem, ir jāiesaista apstiprināta sertifikācijas iestāde. (2) Lēmuma 13. panta 4. punktā paredzēts, ka šādi noteikta procedūra jānorāda pilnvarās un tehniskajās specifikācijās. Tāpēc ir vēlams identificēt ražojumus vai ražojumu grupas, kas minētas tehniskajās specifikācijās. (3) Abas procedūras, kas paredzētas 13. panta 3. punktā, ir sīki aprakstītas Direktīvas 89/106/EEK III pielikumā. Tādēļ skaidri jāprecizē paņēmieni, ar kuriem abas procedūras jāīsteno, ņemot vērā III pielikumu, attiecībā uz katru ražojumu vai ražojumu grupu, jo dažām sistēmām III pielikumā ir priekšroka. (4) Procedūra, kas noteikta 13. panta 3. punkta a) apakšpunktā, atbilst sistēmām, kuras norādītas pirmajā iespējā bez pastāvīgas uzraudzības, un otrajai un trešajai iespējai III pielikuma 2. punkta ii) apakšpunktā. Procedūra, kas noteikta 13. panta 3. punkta b) apakšpunktā, atbilst sistēmām, kuras norādītas III pielikuma 2. punkta i) apakšpunktā un III pielikuma 2. punkta ii) apakšpunkta pirmajā iespējā ar pastāvīgu uzraudzību. (5) Šajā lēmumā paredzētie pasākumi ir saskaņā ar Būvniecības pastāvīgās komitejas atzinumu, IR PIEŅĒMUSI ŠO LĒMUMU. 1. pants Ražojumiem un ražojumu grupām, kas norādītas I pielikumā, atbilstību apliecina ar procedūru, saskaņā ar kuru papildus ražošanas kontroles sistēmai, ko nodrošina ražotājs, ražošanas kontroles vai ražojuma novērtēšanā un uzraudzībā ir iesaistīta apstiprināta sertifikācijas iestāde. 2. pants Atbilstības apliecināšanas procedūru, kas noteikta II pielikumā, norāda Eiropas tehnisko apstiprinājumu pamatnostādņu pilnvarojumos. 3. pants Šis lēmums ir adresēts dalībvalstīm. Briselē, 2003. gada 4. septembrī Komisijas vārdā — Komisijas loceklis Erkki Liikanen [1] OV L 40, 11.2.1989., 12. lpp. [2] OV L 220, 30.8.1993., 1. lpp. -------------------------------------------------- I PIELIKUMS Tapas konstrukciju salaidumiem – izmantošanai būvdarbos, kuros ir pieļaujama kustība starp savienotajiem elementiem (starp plāksnēm vai starp plāksnēm un sienām). -------------------------------------------------- II PIELIKUMS ATBILSTĪBAS APLIECINĀŠANA Piezīme. Apstiprinātās iestādes uzdevumi, kas izriet no attiecīgām atbilstības apliecināšanas sistēmām, summējas attiecībā uz ražojumiem, kuriem ir vairāk nekā viens paredzētais pielietojums, kas noteikts šādās grupās. Ražojumu grupa – tapas konstrukciju salaidumiem (1/2). Atbilstības apliecināšanas sistēmas Attiecībā uz turpmāk norādīto(-ajiem) ražojumu(-iem) un paredzēto(-ajiem) izlietojumu(-iem) EOTA attiecīgajā Eiropas tehnisko apstiprinājumu pamatnostādnē jānosaka šāda(-as) atbilstības apliecināšanas sistēma(-s): Sistēma 2+ - skat. Direktīvas 89/106/EEK III pielikuma 2. punkta ii) apakšpunktu, pirmo iespēju, kur apstiprinātās iestādes uzdevums ir ražošanas procesa kontroles sertifikācija, pamatojoties uz uzņēmuma un ražošanas procesa kontroles sākotnējo pārbaudi, kā arī nepārtrauktu ražošanas procesa kontroles uzraudzību, novērtēšanu un apstiprināšanu. Ražojums(-i) | Paredzētais(-ie) pielietojums (-i) | Līmenis (-ņi) vai klase(-es) | Atbilstības apliecināšanas sistēma(-as) | Tapas konstrukciju salaidumiem | izlietojumam saskaņā ar konstruktīvā raksturojuma noteikumiem | – | 2+ | Sistēmas specifikācijai jābūt tādai, lai to varētu īstenot, pat ja kāds efektivitātes rādītājs nav jānosaka tāpēc, ka vismaz vienai dalībvalstij vispār nav regulējuma attiecībā uz šādu rādītāju (skat. Direktīvas 89/106/EEK 2. panta 1. punktu un attiecīgā gadījumā skaidrojošā dokumenta 1.2.3. noteikumu). Minētajos gadījumos šāda rādītāju pārbaude nav jāpiemēro izgatavotājam, ja tas šajā ziņā nevēlas ražojuma rādītājus uzrādīt. Ražojumu grupa – tapas konstrukciju salaidumiem (2/2). Atbilstības apliecināšanas sistēmas Attiecībā uz turpmāk norādīto(-ajiem) ražojumu(-iem) un paredzēto(-ajiem) pielietojumu(-iem) EOTA attiecīgajā Eiropas tehnisko apstiprinājumu pamatnostādnē jānosaka šāda(-as) atbilstības apliecināšanas sistēma(-s): Sistēma 1 - skat. Direktīvas 89//EEK III pielikuma 2. punkta i) apakšpunktu bez paraugu kontroltestēšanas Sistēma 3 - skat. Direktīvas 89/106/EEK III pielikuma 2. punkta ii) punktu, otro iespēju Sistēma 4 - skat. Direktīvas 89/106/EEK III pielikuma 2. punkta ii) punktu, trešo iespēju. Ražojums(-i) | Paredzētais(-ie) pielietojums (-i) | Līmenis(-ņi) vai klase(-es) (degamība) | Atbilstības apliecināšanas sistēma(-as) | Tapas konstrukciju salaidumiem | izlietojumam saskaņā ar degamības noteikumiem | A1, A2, Β, C A1, A2, Β, C, D, Ε (A1 līdz E), F | 1 3 4 | --------------------------------------------------